|  |  |  |
| --- | --- | --- |
| **ΕΛΛΗΝΙΚΗ ΔΗΜΟΚΡΑΤΙΑ****ΥΠΟΥΡΓΕΙΟ ΠΑΙΔΕΙΑΣ, ΕΡΕΥΝΑΣ ΚΑΙ ΘΡΗΣΚΕΥΜΑΤΩΝ****ΠΕΡ/ΚΗ Δ/ΝΣΗ Π.Ε. & Δ.Ε. ΔΥΤ. ΕΛΛΑΔΑΣ****Δ/ΝΣΗ A/ΘΜΙΑΣ ΕΚΠ/ΣΗΣ ΑΧΑΪΑΣ****ΤΜΗΜΑ ΕΚΠΑΙΔΕΥΤΙΚΩΝ ΘΕΜΑΤΩΝ** |  | **Πάτρα, 12/06/2018****Αρ. πρωτ.: 6981** |
|  |  |
| **Ταχ. Δ/νση : Ερμού 70****26221 ΠΑΤΡΑ****Πληροφορίες : Χριστοδούλου Θ.** **Τηλ. : 2610229223****Fax : 2610229255****e-mail : ethpa@dipe.ach.sch.gr** |  | **ΠΡΟΣ:** | **Δημοτικά Σχολεία****Διεύθυνσης Π.Ε. Αχαΐας** |
|  |  |
| **ΘΕΜΑ:** **“Έντυπα λήξης Δημ. Σχολείων για το Σχ. Έτος 2017-18 – Προγραμματισμός νέου σχ. έτους 2018-19”** |
| **ΣΧΕΤ.:** 1) το αριθμ. Φ.6/ 65742/Δ1/25-4-2018 έγγραφο του ΥΠ.Π.Ε.Θ. “*Εγγραφές μαθητών στα δημοτικά σχολεία για το σχολικό έτος 2018-2019 - Λήξη διδασκαλίας μαθημάτων 2017-18*”2)το αριθμ. 70279/Δ1/03-5-2018 έγγραφο του ΥΠ.Π.Ε.Θ. “*Ενέργειες προγραμματισμού του εκπαιδευτικού έργου των Δημοτικών Σχολείων για το σχολικό έτος 2018-2019 – προγραμματισμός λειτουργίας Ολοήμερου Προγράμματος*”3) το αριθμ. Φ.52/64336/Δ1/24-4-2018 έγγραφο του ΥΠ.Π.Ε.Θ. “*Διδασκαλία της 2ης ξένης γλώσσας στα Δημοτικά Σχολεία για το σχολικό έτος 2018-19*” |

Α. Εν όψει της νέας σχολικής χρονιάς και για τις ανάγκες του προγραμματισμού για την εύρυθμη λειτουργία των σχολείων, παρακαλούμε να συμπληρωθούν **το αργότερο μέχρι την Πέμπτη 21/6/2018** τα αριθμητικά στοιχεία Εγγραφέντων Μαθητών για το σχ. έτος 2018-19 στην ηλεκτρονική φόρμα:

<https://goo.gl/forms/1EpgcXeqiUkv4M5g2>

Για να βεβαιωθείτε ότι έχει γίνει σωστά η καταχώριση των στοιχείων στις παραπάνω φόρμες θα πρέπει να εμφανιστεί το μήνυμα "***Η απάντησή σας καταγράφηκε.***", όταν πατήσετε το κουμπί **Υποβολή**.

Οι ονομαστικές καταστάσεις που αφορούν:

1. Εγγραφέντες μαθητές στην Α’ τάξη (Επικαιροποίηση σε περίπτωση αλλαγών) και
2. Εγγραφέντες Ολοημέρου και Πρωινής Ζώνης

θα υποβληθούν το αργότερο μέχρι και την **Πέμπτη 21/6/2018, μόνο ηλεκτρονικά** στο σύνδεσμο ηλεκτρονικής υποβολής στοιχείων στη Διεύθυνση.

Επισημαίνουμε ότι, για τη συγκρότηση και λετουργία του τμήματος Πρωινής Ζώνης, απαιτείται σχετική τεκμηριωμένη **πρόταση του Συλλόγου Διδασκόντων** (πρακτικό), στην οποία να αναφέρονται ονομαστικά οι μαθητές του Τμήματος Πρόωρης Υποδοχής, η οποία και θα πρέπει να σταλεί στη Διεύθυνση Π.Ε. Αχαΐας **μόνο ηλεκτρονικά** στο Τμήμα Εκπ/κών Θεμάτων της Διεύθυνσης Π.Ε. Αχαΐας (e-mail: ethpa@dipe.ach.sch.gr). **Επισημαίνουμε ότι το πρακτικό που θα σταλεί, θα πρέπει να είναι υπογεγραμμένο από το Σύλλογο Διδασκόντων και το Διευθυντή του σχολείου και να φέρει σφραγίδα του σχολείου.**

Επιπλέον, υπενθυμίζουμε ότι ο Πίνακας με τα στοιχεία για την επιλογή Β’ Ξένης Γλώσσας πρέπει να υποβληθεί στο σύνδεσμο ηλεκτρονικής υποβολής στοιχείων στη Διεύθυνση, το αργότερο μέχρι την Παρασκευή 15/6/2018.

Τέλος, τονίζουμε ότι “***Τα αναλυτικά στοιχεία εγγραφών για το σχολικό έτος 2018-2019 καταχωρούνται με ευθύνη των Διευθυντών/Προϊσταμένων τους, στα σχετικά πεδία του Πληροφοριακού Συστήματος myschool μετά την ενεργοποίηση του νέου σχολικού έτους 2018-2019 σε αυτό (από 18 Ιουνίου έως 21 Ιουνίου).*”**

Β. Σε ό,τι αφορά στα Έντυπα λήξης σχ. Έτους 2017-18, παρακαλούνται οι Διευθυντές/ντριες των Δημοτικών Σχολείων νασυμπληρώσουν και να αποστείλουν το Αντίγραφο Βιβλίου Μητρώου και Προόδου Μαθητών της ΣΤ’ τάξης (επισυνάπτεται έντυπο-πρότυπο), **μόνο ηλεκτρονικά** στο σύνδεσμο ηλεκτρονικής υποβολής στοιχείων στη Διεύθυνση.

Τέλος, σας ενημερώνουμε ότι τα στοιχεία Εκπαιδευτικού Προσωπικού θα αντληθούν από το Πληροφοριακό Σύστημα mySchool. Για το λόγο αυτό, παρακαλούμε να ελεγχθούν και να επικαιροποιηθούν τα ζητούμενα στοιχεία επικοινωνίας (Διεύθυνση Ηλ. Ταχυδρομείου, Τηλέφωνα επικοινωνίας, Δ/νση κατοικίας και για θερινή διαμονή) στο σύστημα mySchool για το προσωπικό που υπηρετεί στη σχολική σας μονάδα. ή ανήκει οργανικά σε αυτή και απουσιάζει (λόγω μακροχρόνιας άδειας, απόσπασης σε άλλο ΠΥΣΠΕ, κ.α.).

Οι προθεσμίες για τις παραπάνω ενέργειες έχουν ως εξής:

|  |  |
| --- | --- |
| **Ενέργεια** | **Προθεσμία** |
| Πίνακας Εγγραφέντων Μαθητών 2018-19 (αριθμητικά) | 21/6/2018 |
| Επικαιροποίηση ονομ. κατάστασης εγγραφέντων Α’ τάξης (σε περίπτωση αλλαγής) | 21/6/2018 |
| Υποβολή Ονομ. κατάστασης εγγραφέντων Ολοημέρου και Πρ. Ζώνης | 21/6/2018 |
| Πρακτικό για λειτουργία Πρωινής Ζώνης | 21/6/2018 |
| Υποβολή στοιχείων Β΄ Ξένης Γλώσσας (για 4/θ και άνω) | **15/6/2018** |
| Υποβολή Αντιγράφου Β.Μ.Π. | 21/6/2018 |
| Επικαιροποίηση στοιχείων επικοινωνίας εκπαιδευτικών στο mySchool | 21/6/2018 |

Παρακαλούμε για τις ενέργειές σας.

**Ο ΔΙΕΥΘΥΝΤΗΣ Π.Ε. ΑΧΑΪΑΣ**

**ΠΑΣΣΑΣ ΕΥΑΓΓΕΛΟΣ**

**Συνημμένα**:

1. Πρότυπο-Αντίγραφο Βιβλίου Μητρώου και Προόδου